Madonsela: 'Hou op afbrand en klippe gooi' | Netwerk24
Oud-sokkerspeler Marc Batchelor in Jhb doodgeskiet
Die familie van Marc Batchelor, voormalige Bafana Bafana-sokkerspeler, loof glo 'n beloning van R3?miljoen uit vir enigiemand wat kan help om sy moordenaars vas te trek.
Premier sal PE-skool besoek oor bendegeweld
'n Skool in een van Port Elizabeth se bendegeteisterde gebiede, wat verlede week sy deure twee dae lank uit vrees vir die leerlinge se veiligheid gesluit het, het oënskynlik nou onder die aandag van die Oos-Kaapse premier gekom.
Griekwas moet oppas vir 'piesangskil'
Nadat die Griekwas die Haaie in hul eerste Curriebeker-wedstryd verras het, sal daar beslis 'n teiken op hul rug wees.
4 uit 4 vir Proteas!
Suid-Afrika se netbalspan het Maandagaand sy vierde agtereenvolgende oorwinning in die Wêreldbekertoernooi in Liverpool behaal. En is op koers na 'n plek in Saterdag se halfeindronde.
"Soos Danie Craven gesê het ..." Dis nie woorde wat 'n mens dikwels, indien ooit voordat dit Maandag in Bellville geuiter is, uit die mond van 'n moderne rugbyspeler hoor nie, maar die Westelike Provinsie-loskopstut Corné Fourie is sedert sy kinderjare in Dok se wyshede geskool.
Die meeste Suid-Afrikaners ry Volkswagens, maar dis nie die kar wat hulle wíl ry as geld nie 'n probleem was nie.
Marcus byt nie aan Matjila se getuienis
Dit was duidelik Gill Marcus, kommissaris by die kommissie van ondersoek na gebeure by die Openbare Beleggingskorporasie (OBK), wou maar net nie byt aan dr. Dan Matjila, voormalige uitvoerende hoof van die OBK, se getuienis nie.
Die vervolging van Khulubuse Zuma en drie ander direkteure van die mynfirma Aurora weens omgewingsoortredings is weer eens uitgestel.
Die wyse waarop dr. Zweli Mkhize, minister van gesondheid, homself in sy begrotingsrede oor nasionale gesondheidsorgversekering (NGV) weerspreek het, is nóg 'n aanduiding dat dié plan op mislukking afstuur.
Vindingrykheid bloei wanneer jy werk het om te vermy.
Jackson se aanhangers vat 2 hof toe oor bewerings
Aanhangers van Michael Jackson dagvaar nou twee mans wat beweer die koning van pop het hulle as minderjariges seksueel aangerand.
Beeld se bruide: Hier is Maart se wenbruid
Vandag plaas ons foto's van die wenbruid vir Maart. Leanni Kieser sal teen die 11 ander maandwenners om die groot pryse meeding.
Madonsela: 'Hou op afbrand en klippe gooi'
Deur Claudi Mailovich 11 Mei 2016 11:23
Adv. Thuli Madonsela, openbare beskermer Foto: Alet Pretorius
Adv. Thuli Madonsela sê sy verstaan die betogende jong mense in Suid-Afrika se woede, maar "dit is nie nodig om af te breek" nie.
"Die generasie van 1976 was klipgooiers," het Madonsela, die openbare beskermer (OB), gesê toe sy Dinsdagaand die hoofspreker was by die bekendstelling van die Civics Academy by die Nelson Mandela-stigting in Johannesburg. Dit is 'n aanlyn platform waar Suid-Afrikaners inligting oor die Grondwet kan kry en kan leer hoe om 'n verantwoordelike en ingeligte burger te wees.
Dit is 'n gesamentlike projek van die Hanns Seidel- en die Nelson Mandela-stigting.
"Moenie jou eie infrastruktuur verwoes nie. Jy hoef nie meer klippe te gooi nie. Jy is veronderstel om deel van 'n opbouende generasie te wees," het Madonsela gesê.
Sy het haar bewondering uitgespreek vir die betogings wat onder die vaandel van #FeesMustFall plaasgevind het, omdat dit meestal vreedsaam was.
"Ons het altyd gesê jong mense is môre se leiers. Die realiteit is egter dat julle vandag se leiers is," het Madonsela aan die jong mense in die gehoor gesê.
Sy het beklemtoon dat daar ooreenkomste is tussen oudpres. Nelson Mandela en die jong generasie aktiviste wat die voortou geneem het met die onderskeie Must Fall-betogings.
Volgens Madonsela gaan die hart van hul stryd, net soos dié van Mandela, oor maatskaplike geregtigheid.
Sy het aan joernaliste by die geleentheid gesê mense moet dalk eerder 'n kampvuur maak as geboue afbrand wanneer hulle gefrustreerd is omdat amptelike kanale nie werk nie.
"Ek wil die feit dat gemeenskappe swaarkry nie ligtelik afmaak nie," het sy gesê.
"Die frustrasies is 'n werklikheid en hoewel die frustrasie om nie gehoor te word nie ook 'n werklikheid is, is daar geen regverdiging vir die afbrand van skole nie. Jy ontneem dan medeskoliere die geleentheid om te studeer en om hulle uit armoede op te hef."
Sy sê die groot probleem met goed afbrand tydens betogings, is dat geld, wat die gemeenskap moet ophef, dan gebruik moet word om die skade te herstel.